**Բրյուս Օբոմեյոմա Օնոբրակպեա** (անգլ.՝ Bruce Obomeyoma Onobrakpeya, օգոստոսի 30, 1932(1932-08-30), Agbara-Otor, Դելտա, Նիգերիա), նիգերիացի փորագրող, նկարիչ և քանդակագործ։

Օնոբաչպեայի աշխատանքները ներկայացվել են Լոնդոնի Թեյթ Մոդեռնի ցուցահանդեսներում, Վաշինգտոնում գտնվող Սմիթսոնյան ինստիտուտի Աֆրիկյան արվեստի ազգային թանգարանում և Շվեյցարիայի Մալմյոյի գեղարվեստի պատկերասրահում։ Նրա աբստրակտ նկարները ցուցադրվում են Լագոսի ժամանակակից արվեստի ազգային պատկերասրահում, իսկ նրա այլ գործերից շատերը կարելի է գտնել Ժամանակակից նիգերիական արվեստի վիրտուալ թանգարանում։

Կենսագրություն
--------------

Բրյուս Օնոբրակպեյան ծնվել է Դելտա նահանգի Ագբարհա Օտոր քաղաքում։ Նա ուրհոբո ժողովրդից փորագրողի որդի էր։ Դաստիարակվել է քրիստոնեական հավատքով, չնայած ծանոթ էր նաև ավանդական հավատալիքներին։ Երբ նա դեռ երեխա էր, ընտանիքը տեղափոխվել է Էդո նահանգի Բենին Սիթի քաղաք։ Նա հաճախել է տղաների Արևմտյան դպրոց, որտեղ արվեստը դասավանդում է Էդվարդ Իվեհիվբոյը։ Նա նկարչական դասերի է հաճախել նաև Բենին Սիթիի Բրիտանական խորհրդի արվեստի ակումբում։ Օնոբրակպեան տպավորված էր հատկապես Էմանուել Էրաբորի աշխատանքով։ Ավագ դպրոցը ավարտելուց հետո նա երեք տարի աշխատել է որպես նկարչության ուսուցիչ։ 1956 թվականին նա մեկնել է Օնդո, որտեղ ևս մեկ տարի դասավանդել է մեկ այլ ավագ դպրոցում։

1957 թվականի հոկտեմբերին Օնոբակպեյան ընդունվել է Նիգերիայի արվեստի, գիտության և տեխնոլոգիայի քոլեջ, որն այժմ հայտնի է որպես Զարիայում գտնվող Ահմադու Բելոյի համալսարան։ Դաշնային կառավարության կրթաթոշակի միջոցով նա ուսումնասիրել է արևմտյան տեսողական արվեստի ավանդույթները։ Միևնույն ժամանակ, սկսել է փորձեր կատարել նիգերիական բանահյուսության, առասպելների և լեգենդների թեմաներով և գեղարվեստական ձևերով։ Նրա աշխատանքների մեծ մասում օգտագործվում են աֆրիկյան ավանդական քանդակագործության և դեկորատիվ արվեստների համար բնորոշ ոճական տարրեր և կոմպոզիցիաներ։

Զարիայի արվեստի միությունը, որը հետագայում կոչվել է «Զարիայի ամստամբներ», հիմնադրվել է 1958-ի հոկտեմբերի 9-ին արվեստի քոլեջի մի խումբ ուսանող-արվեստագետների կողմից՝ Ուչե Օկեկեի գլխավորությամբ՝ նպատակ ունենալով «ապամոնտաժել» արտասահմանյան եվրոպացիների ուսուցանած տեսողական արվեստները։ Հետագայում Օնոկբրակպեան ասել է, որ քոլեջը նրան տվել է տեխնիկական հմտություններ, բայց հենց Զարիա արվեստի միությունն էր, որ նրան ձևավորել է որպես պրոֆեսիոնալ նկարիչ։ Հասարակությունը նրան վստահություն տվել իր սեփական ոճը գտնելու համար։ Նա ձգել է իր կերպարները, անտեսել է հեռանկարը և կտավների վրա գերբնական ինչ-որ մի բան է պատկերել։

Ծանոթագրություններ
------------------

1. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. ↑  "Bruce Onobrakpeya". *Modern African Art*. Արխիվացված է the original 2008 թ․ հունվարի 29-ին. Retrieved 2011 թ․ մայիսի 22.
3. ↑  "National Gallery of Modern Art Lagos". *Nigeria Vacation*. Արխիվացված է the original 2010 թ․ նոյեմբերի 26-ին. Retrieved 2011 թ․ մայիսի 22.
4. ↑  "Bruce Onobrakpeya (Dedicated Exhibition)". *ArtPortal*. Արխիվացված է the original 2019 թ․ օգոստոսի 4-ին. Retrieved 2017 թ․ հոկտեմբերի 12. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Robert Barde (April 1978). "Bruce Onobrakpeya" Archived 2012-03-24 at the Wayback Machine. (PDF). *The Best of Africa*. Retrieved 22 May 2011.
6. ↑  "Grillo Pavilion honors Bruce Onobrakpeya". *Vanguard (Nigeria)*. 10 March 2010. Retrieved 22 May 2011.
7. ↑  "Biography of Bruce ONOBRAKPEYA" Archived 2010-06-13 at the Wayback Machine.. *African Success*. Retrieved 22 May 2011.
8. ↑  Richard A. Singletary (2005). "Bruce Onobrakpeya: His Art and International Reputation". *Studies in Urhobo culture*. Urhobo Historical Society. p. 632. ISBN 978-067-769-0.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| 

|  Չափորոշչային վերահսկողություն |
| --- |
|  |
| CONOR: 125721443 · GND: 122377095 · ISNI: 0000000110611524 · LCCN: n88654897 · NKC: xx0004032 · NTA: 067554202 · NUKAT: n00037850 · SUDOC: 090998227 · VIAF: 47641764 · ULAN: 500118582 · WorldCat VIAF: 47641764 |

 |

 |